
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0338),
–	ob upoštevanju člena 294(2) ter členov 212 in 322(1) Pogodbe o delovanju Evropske unije, na podlagi katerih je Komisija podala predlog Parlamentu (C9‑0210/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju začasnega dogovora, ki sta ga odobrila pristojna odbora na podlagi člena 74(4) Poslovnika, in zaveze predstavnika Sveta v pismu z dne 14. februarja 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika, 
–	ob upoštevanju skupnih razprav Odbora za zunanje zadeve in Odbora za proračun v skladu s členom 58 Poslovnika, 
–	ob upoštevanju pisem Odbora za proračunski nadzor ter Odbora za kmetijstvo in razvoj podeželja,
–	ob upoštevanju poročila Odbora za zunanje zadeve in Odbora za proračun (A9‑0286/2023),
1.	sprejme stališče v prvi obravnavi, kakor je določeno v nadaljevanju[footnoteRef:1]; [1:  	To stališče nadomesti spremembe, sprejete 17. oktobra 2023 (Sprejeta besedila, (Sprejeta besedila, P9_TA(2023)0363).] 

2.	odobri skupno izjavo Evropskega parlamenta in Sveta, priloženo tej resoluciji, ki bo objavljena v seriji C Uradnega lista Evropske unije;
3.	odobri skupno izjavo Evropskega parlamenta, Sveta in Komisije, priloženo tej resoluciji, ki bo objavljena v seriji C Uradnega lista Evropske unije;
4.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
5.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.








P9_TC1-COD(2023)0200
Stališče Evropskega parlamenta, sprejeto v prvi obravnavi 27. februarja 2024 z namenom sprejetja Uredbe (EU) 2024/... Evropskega parlamenta in Sveta o vzpostavitvi instrumenta za Ukrajino
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/792.)


PRILOGA K ZAKONODAJNI RESOLUCIJI
Skupna izjava Evropskega parlamenta in Sveta o ustrezni proračunski nomenklaturi za instrument za Ukrajino[footnoteRef:2] [2:  	Uredba (EU) 2024/792 Evropskega parlamenta in Sveta z dne 29. februarja 2024 o vzpostavitvi instrumenta za Ukrajino (UL L, 2024/792, 29.2.2024, ELI: http://data.europa.eu/eli/reg/2024/792/oj).] 

Brez poseganja v pristojnosti proračunskega organa v okviru letnega proračunskega postopka in pooblastila Komisije za pripravo predloga proračuna Evropski parlament in Svet pozivata Komisijo, naj predlaga oblikovanje vsaj ene proračunske vrstice za steber I instrumenta za Ukrajino, dveh proračunskih vrstic v okviru stebra II, tudi za oblikovanje rezervacij v skupnem skladu rezervacij za jamstvo za Ukrajino, vzpostavljeno na podlagi poglavja IV Uredbe o instrumentu za Ukrajino, treh proračunskih vrstic v okviru stebra III za pristopno pomoč Unije in druge ukrepe, subvencije za stroške izposojanja in oblikovanje rezervacij za obstoječi skupni sklad za rezervacije ter oblikovanje posebne proračunske vrstice za odhodke za tehnično in upravno pomoč za izvajanje instrumenta.
Skupna izjava Evropskega parlamenta, Sveta in Komisije v zvezi z izjemno naravo instrumenta za Ukrajino[footnoteRef:3] [3:  	Uredba (EU) 2024/792 Evropskega parlamenta in Sveta z dne 29. februarja 2024 o vzpostavitvi instrumenta za Ukrajino (UL L, 2024/792, 29.2.2024, ELI: http://data.europa.eu/eli/reg/2024/792/oj).] 

Evropski parlament, Svet in Komisija se strinjajo, da je instrument za Ukrajino izreden srednjeročni instrument velikega geopolitičnega pomena, prilagojen negotovosti in izzivom brez primere pri podpiranju države v vojni, ki ima neposreden vpliv na varnost Unije. Zato instrument za Ukrajino zagotavlja ravnovesje med prožnostjo in možnostmi načrtovanja odziva Unije za obravnavanje vrzeli v financiranju Ukrajine ter njenih potreb po okrevanju, obnovi in modernizaciji, hkrati pa podpira prizadevanja Ukrajine za reforme v okviru njene poti pristopa k Uniji. Cilji, financiranje in ureditve upravljanja, dogovorjene za instrument za Ukrajino, so odziv na izjemne in posebne okoliščine ter izzive, v zvezi s katerimi je bil ta instrument sprejet.

